《总河潘公遣役护行舟次报谢二首 其一》
明代·卢龙云

岭海霜威早避骢，三朝经济主恩隆。翕河久藉扬周烈，睹洛真恩颂禹功。

东土绣裳新白简，西曹曳履旧青宫。君王眷念知无已，开阁清时复许同。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。